Document ID: /roh_data/filtered/fineweb-2-filterrobots_roh.jsonl.gz/10299

Armà cun in artg e frizzas ha in um mazzà tschintg persunas e blessà duas ulteriuras en la citad datiers da Oslo. Il crim è succedì mesemna saira a Kongsberg en il sidost dal pajais, radund 80 kilometers davent da la chapitala Oslo. La polizia norvegiaisa aveva arrestà l'attentader. L'um era gia en il focus da la polizia, perquai ch'el saja sa convertì a l'islam e sa radicalisà.
Tge ch'è stà il motiv per il crim, n'è anc betg cler. Er saja anc memia baud per dir, sch'il crim pudess avair in connex terroristic, ha ditg il schef da polizia responsabel. La polizia na sclauda dentant betg in motiv terroristic.